الصيام في رمضان أمر إلهي ورُكن من أركان الإسلام لتهذيب التفس والإلتزام بأمر من أوامر الله، ولإن أجر الصيام عظيم وشهر رمضان مبيجيش غير مرة في السنة بيتهافت الناس إزاي يلتزموا بالأمر ده ولكن، هتعمل إيه لو بتعاني من مرض وليك دواء مُعين. مبدأيًا الصيام ليه تأثير بيولوجي على الجسم وفيه أكتر من ٤٥% في [...]
#000000
ظهرت المقالة لو تعبان من حاجة وبتاخُد دوا، هتعمل إيه في رمضان؟ أولاً على بزرميط.
#000001
الصيام في رمضان أمر إلهي ورُكن من أركان الإسلام لتهذيب التفس والإلتزام بأمر من أوامر الله، ولإن أجر الصيام عظيم وشهر رمضان مبيجيش غير مرة في السنة بيتهافت الناس إزاي يلتزموا بالأمر ده ولكن، هتعمل إيه لو بتعاني من مرض وليك دواء مُعين.
#000002
مبدأيًا الصيام ليه تأثير بيولوجي على الجسم وفيه أكتر من ٤٥% في شهر رمضان مبيقدروش يظبطوا مواعيد نومهم وبيفقدوا تركيزهم لإنهم مبيقدروش يتعودوا بسرعة على نظام النوم والأكل الجديد.
#000003
وبالنسبة للأمراض فبيكون فيه أعراض مُصاحبة للصيام نفسه زي الأرق أحيانًا والصُداع دايمًا وجفاف الفم وهكذا، ولكن فيه حالات متقدرش فعلًا تصوم بسبب مرض مُزمن أو علاج ضروري.
#000004
والمريض فالصيام نوعين حسب الفقه، مريض مرض عابر يُرجى عِلاجه”يعني ممكن يخف بزوال المرض اللي ملازمه فترة الصيام” فده بيفطر أيام الصيام دي ولكن بعد رمضان بيقضي الصيام في أيام تانية، ومريض تاني بيكون لا يُرجى علاجه”يعني بيعاني من المرض طول السنة”، وده فريضة الصيام بتسقط عنه في رمضان ولكن بيكون مُلزم إنه يطلّع مِقدار من الفلوس يُطعم بيه مسكين عن كُل يوم فَطره.
#000005
فأمر المرض والدواء من زمان محسوم ورُخصته موجودة لكُل مريض ممنوع من الصيام لمرض ما أو بسبب دواء لو وقفه هيعاني، ولكن المشكلة إن أغلب للناس بتخاف أو بتتكسف تاخد بالرُخصة اللي ربنا أحلّها ليهم وبيصوموا ويتعرضوا للمخاطر الصحية!.
#000006
إنت ليه بتعمل في نفسك كدة؟
#000007
لو انت خايف من الذنب فانت مش عليك ذنب وانت معاك رُخصة ولو خايف من رأي الناس فقصاد رأيهم بتيجي صِحتك اللي ممكن تتدهور، ففي حالة إنك أو إن فيه حد حواليك مريض أو بياخد دوا أو كبير في السِن أو بياخد مُضادات حيوية لمرض خطير أو مضادات اكتئاب أو في حالة عقلية متسمحلوش بالصيام فانت مش عليك إلا إنك تسأل الطبيب المُختص عن عِلاجه ويقولك هل الصيام ينفع ليه ولا لأ، لو كان الصيام ينفع فخلاص كان بِها ولو كان مينفعش فراجِع حُكم صيام المريض بالرجوع للقرُآن أو الرجوع لشيخ وانت هتفهم إنك بتتعامل مع دين رحيم بيهتم بيك وبمصلحتك في كُل حاجة في الدُنيا.
#000008
رمضان هو الشهر اللي بيستناه كُل مُسلم كل سنة عشان بيعتبرها فُرصة جديدة للبداية في علاقته من ربنا، ولإن الشهر ده دايمًا بيجي في الوقت اللي أغلب الناس محتاجة فيه روحانيات تساعدهم تعدي بيها ضغط الحياة، فاستقبال الشهر بيكون مُختلف عن أي شهر غيره سواء بالزينة وتحضير العزومات واختيار مكان التراويح والاستعداد للصيام والتجهيز ل [...]
#000009
ظهرت المقالة اضطرابات الصحة العقلية في رمضان، إزاي نقدر نتغلّب عليها؟ أولاً على بزرميط.
#000010
رمضان هو الشهر اللي بيستناه كُل مُسلم كل سنة عشان بيعتبرها فُرصة جديدة للبداية في علاقته من ربنا، ولإن الشهر ده دايمًا بيجي في الوقت اللي أغلب الناس محتاجة فيه روحانيات تساعدهم تعدي بيها ضغط الحياة، فاستقبال الشهر بيكون مُختلف عن أي شهر غيره سواء بالزينة وتحضير العزومات واختيار مكان التراويح والاستعداد للصيام والتجهيز ل ٣٠ يوم مُختلفين عن باقي أيام السنة، ومع إن اختلاف البيوت وارد في طريقة الاستقبال والتعامل مع رمضان إلا إن السعادة برمضان واحدة.
#000011
ولكن الكلام ده بالنسبة للأغلب من الناس اللي رمضان بالنسبة له أحسن شهر في السنة، بس فيه اللي بيكون رمضان بالنسبة له شهر صعب مش دينيًا ولكن نفسيًا لإنه خايف إن الصيام يكشِف مُعاناته لكتير من اللي ممكن ميتقبلوهاش ولا يتقبلوه.
#000012
والكلام ده بينطبق على مرضى اضطرابات الأكل والاضطراب ثُنائي القُطب ومرضى الإكتئاب الحاد، اللي بيعانوا طول السنة في صمت ومتداريين في زحمة اليوم وانشغال الناس عن بعضها ولكن في رمضان بوجود التجمعات بيكونوا خايفين محدش يتقبل فكرة انهم مش قادرين يصوموا أو صاموا بس مش قادرين يفطروا أو مش قادرين يصلوا أو لو صلوا مش قادرين يركزوا في الصلاة وهكذا، فاحنا محتاجين نناقش إزاي أي حد بيعاني من أي أزمة نفسية يتعامل بصورة مُريحة مع الشهر الجميل ده من غير ما يزوّد على نفسه أي تعب.
#000013
فبالنسبة للناس اللي بتعاني من اضطراب ثنائي القطب-وده اضطراب بيسبب نوبات مُفاجئة من الإكتئاب أو الإبتهاج-فبحَسب كلام الأبحاث إنها لو حضرت رمضان في الصيف بتعاني من اضطراب شديد في النوم وده اللي ممكن يوصلها إلي الإنتكاس.
#000014
أمّا اللي بيعانوا من اضطراب الأكل وخاصة اللي مسببلهم الاضطراب فُقدان شهية بيكون تعامُلهم مع الصيام بشكل غلط بيزوّد نفورهم من الأكل.
#000015
واللي بيعانوا من اكتئاب أو أي مرض نَفسي فبيكون ليهم جُرعة علاج-في الغالب-٣ مرات في اليوم وده بيخلق مشكلة مع ضيق وقت الإفطار من الفطار للسحور واللي بيسببلهم توتر ممكن يوصلهم إنهم ينسوا حتى آخر جرعة وقت السحور.
#000016
ومع ذلك في رابِط بين كُل حد بيعاني من أي اضطراب أو مرض وهو حُبه الشديد للشهر ده وللصيام فيه ولصعوبة قراره في الوقت ده بإنه يصوم أو لأ، ولكن في الأمور اللي زي دي ممكن يرجع كُل واحد بحسب حالته لطبيبه المعالج وهو اللي يحدد موقفه من الصيام ولشيخ يطمّنه لموقِفه ده، لكن الفكرة هنا إحنا إزاي ممكن نتعامل مع أي حد عنده اضطراب ونساعدهم في الوقت ده؟
#000017
نوصّلهم بفقيه عنده خلفية عن حالتهم الصحية يطمنّهم بمدى رحمة الدين في التعامل معاهم بحسب حالاتهم أو مُساعدتهم عالصيام.
نعرفّهم فضائل الشهر والطُرق اللي ممكن يتصلوا بيها روحانيًا زي الصلاة وقراءة الُقرآن والذِكر.
نفهمهم معنى رحمة الله ورِفقه بكُل شخص بيعاني من أي ألم خاصة إننا بنؤمن بأسماء الله ومنها”الرَحمن”.
نشاركهم الصلاة والتروايح وأداء شعائر الشهر.
#000018
وفي الأول والآخر حُكم كُل مريض بيختلف عن التاني حسب شِدة مرضه وعِلاجه ودي المسألة اللي ربنا رَخّص فيها الفِطار لغير القادرين واللي فيها أحكام قضاء موضحّها الدين ولكن اللي علينا وإحنا بنمارس شعائر الشهر ده انننا نستشعر إن ديننا دين ؤحمة وإننا بنتعامل مع إله رحيم فنساعد اللي مش قادر وناخد بإيده عشان كُلنا نحس سوا بجمال وعظمة الشهر ده من غير ما حد يتعب أو يعاني لوحده.
#000019
لو شوفت حد بيعاني من النحافة الشديدة أو السِمنة المُفرطة لازم تقف ثانية قبل ما تعبّر عن رأيك في جسمهم لإن بنسبة كبيرة هما بيعانوا من اضطراب عقلي وجسدي ونفسي اسمه”اضطراب الأكل”. وللأسف الشديد مفيش عِلم كافي بالمرض ده في أغلب المُجتمع لإن الوزن شئ ظاهري بيُعتبر وصمة عار للشخص أحيانًا ومقياس للجمال في وقت [...]
#000020
ظهرت المقالة إزاي تساعد اللي بيعانوا من اضطرابات الأكل في رمضان؟ أولاً على بزرميط.
#000021
لو شوفت حد بيعاني من النحافة الشديدة أو السِمنة المُفرطة لازم تقف ثانية قبل ما تعبّر عن رأيك في جسمهم لإن بنسبة كبيرة هما بيعانوا من اضطراب عقلي وجسدي ونفسي اسمه”اضطراب الأكل”.
#000022
وللأسف الشديد مفيش عِلم كافي بالمرض ده في أغلب المُجتمع لإن الوزن شئ ظاهري بيُعتبر وصمة عار للشخص أحيانًا ومقياس للجمال في وقت تاني مع إن ده غلط ومفيش حد يستحق إن شخصيته تكون متعلقة بوزنه خاصة لو بيعاني من الإضطراب ده.
#000023
أغلب التجارب الشخصية اللي عانت من الإضطراب ده كانت البنات والسيدات وده لإنهم طول الوقت تحت المُلاحظة من اللي حواليهم سواء وزنهم زاد أو نقص وده اللي ممكن يدخلهم في حالة إكتئاب شديدة ورحلة علاج طويلة وأوقات من شِدة الإضطراب وصعوبته بيكون فيه حالات ممنوعة من الصيام في رمضان،
#000024
تخيل بقى الشهر اللي بنستناه من السنة للسنة مش هتقدر تصومه بسبب اضطراب مالكش يد فيه!
#000025
عشان كدة لازم تقف وتتعامل كويس جدًا مع الناس اللي بتعاني من الاضطراب ده
#000026
طيب إزاي تساعدهم؟
#000027
خاصة لو اللي بيعاني من الاضطراب فرد من أفراد عيلتك لازم تكون حَذِر في كلامك لإن الإنتقاد لما بيجي من القُريبين بيكون أصعب، بلاش تنتقد المظهر الخارجي اللي مش بيمثل ١% من الشخصية اللي بتتعامل معاها واللي أصلًا مختارتش تُصاب باضطراب يتعبها بالشكل ده، وركّز عالطِباع والمواهب اللي بتخلي الشخص ده مميز مش مُجرد صورة طالب مِنها تكون مثالية عشان تعاملها كويس!.
#000029
شجّعهم على الأكل
#000030
لو طول السنة مش بتتجمع العيلة عالأكل فرمضان بيكون مُختلف وبتكون فُرصة إن الكُل بيتقابل عالسحور والفِطار، وفي الوقت ده انت هتلاقي الشخص المُصاب بالاضطراب بيحاول ينسحب عشان ياكُل لوحده سواء عشان إصابته بتخليه ياكُل بشراهة وخايف من نظرتكم أو عشان فاقد للشهية ومش عايز حد يضغط عليه، وفي الحالتين لازم تخليه ياكل معاكم عشان نفسيته تتحسن وياريت محدش يضغطه بأي تعليق على طريقة أكله أيًا كانت لإن قبولكم ليه في الوقت ده هيحميه من الإكتئاب.
#000031
ممكن تقعد وقت كبير بتعمل نفس الحاجة دي بنفس الكيفية بس أهم حاجة في رحلة علاج مُصابي اضطراب الأكل الدعم النفسي من اللي حواليهم عشان كدة متزهقش وخليك بتعمل الخطوات دي دايمًا.
#000032
مهما كانت درجة قُربك من الشخص المُصاب بالاضطراب اعرف إنك مالكش ذنب في إصابته، مهما كنت متضايق عشانه وصعبان عليك متحُطش نفسك في خانة المُذنب لأنك فعليًا معملتش حاجة بس ممكن تعمل بقى اللي يساعده ويخليه يتعالج ويكمل علاج عشان يرجع زي الأول وأحسن.
#000033
ظهرت المقالة ٧ حاجات تعملهم لو شريك حياتك مُدمن أولاً على بزرميط.
#000035
ازاي الإدمان بيأثر على الحياة بين الأزواج؟
#000037
أي حد بيرتبط أو بيتجوز شخص ليه علاقة سابقة مع الإدمان أو لسة مُظمن بيكون عارف إن الإدمان ده بيدمر العلاقة من قبل ما تكمل،ولكن أوقات مبيكونش عارف بس الإدمان مش حاجة تستخبى أصلًا، ممكن ميظهرش في الأول أيوة بس بعدين بيظهر على هيئة طلب الكحول أو المُخدر كدواء مثلًا وبعدين الأمر يتطور لحد ما يبقى جُزء من اليوم وكل أعراض الإدمان تظهر على صاحبها.
#000038
ولكن سواء الموضوع كان واضح قبل الجواز أو لأ فهو مؤثر وأثره سلبي، لإن أولوية شريك الحياة المُدمن بتختلف تمامًا عن أولوية الشخص الطبيعي، الشخص الطبيعي بتكون أولوياته هي شريك حياته وأولاده وبيته ولكن أولوية الشريك المُدمن بتكون المُخدر-ومش مُهم نوعه-وبيكون مُستعد يضحي بأي حاجة مُقابل حصوله على الجُرعة اللي محتاجها، غير إنه بيكون شبه مش عارف الشخص اللي عايش معاه ولا فاكر قصة حبهم وارتباطهم ولا أي حاجة، ولا قادر يتواصل مع العيلة ولا الناس غير إنه بيفشل في شغله، عشان كدة لو فشل علاجهم بيكون الحل الوحيد للطرف التاني إنه يمشي ويسيب شريك حياته في الطريق الصعب اللي اختاره ومش عايز يطلع منه عشان يعرف ينقذ نفسه واللي باقي من بيته.
#000039
طب لو مش هتقدر تمشي، تعمل إيه لو بتحب شريك حياتك المدمن؟
#000040
قبل أي حاجة خليك عارف إنك بتتعامل مع شخص غير اللي عرفته وحبيته وان الإدمان غيّر كُل حاجة فيه، وعشان كدة دي ٧ حاجات لازم تحطها في اعتبارك وتعملها سواء قررت تكمل أو لأ:
#000041
متنكِرش الحقيقة: أكيد الإدمان شئ مؤلم وتصديق حقيقته صعبة علينا خاصة لو الشخص ده قريب مننا بس صدقنا، انت لو عملت نفسك مش مُدرك خطورة الموقف واتعاملت معاه على إنه عادي انت مش هتكون بتساعد الشخص ده أبدًا بالعكس بتخليه يكمل من غير شعور بالذنب، فلازم تصدق الحقيقة المُرة دي عشان تعرف تتعامل معاها.
اقرأ أكتر عن الإدمان: عشان تعرف تتعامل مع الشخص اللي قدامك إنه مش مُذنب ولكنه مريض والقراءة عن الموضوع ده والكلام مع المتخصصين هيخليك قادر تتعامل معاه بالطريقة اللي هو محتاجها.
اعرف طبيعة العلاقة بعد الإدمان”علاقة الاعتماد المُتبادل”: وده لإن الإدمان مش بيأثر على صاحبه بس ده بيأثر على دايرة المحيطين بالمدمن كُلها، عشان متستغربش المشاعر اللي هتجيلك وهتكون مُشابهة لمشاعره بس هو من أثر المُخدر وانت من أثر خوفك وقلقك لإدمانه ورجوعه للمخدر.
اقفل عليه كل الأبواب: وده لإن المدمن بيحاول بكل وسيلة ممكنة ومتاحة إنه يوصل للمخدر اللي محتاجه وانت دورك انك تصعّب عليه المهمة دي وتقفل في وشه أي باب يقدر يوصل بيه للمخدر ده.
اتواصل مع مجموعة دعم: بيفرق جدًا في علاج الإدمان وجود عدد من اللي بيطلبوا العلاج والمتعافيين في دايرة واحدة عشان كدة لازم تتواصل مع مجموعة من المجموعات دي وتعرف استراتيجية التعامل مع المُدمن وتتعامل معاه أو تبدأ تاخده وتروح بيه الجمعيات دي عشان تسرّع خطوات العلاج.
حدد موقفك: لو بعد كُل المحاولات والعلاج لقيت الموضوع بيفشل هنا لازم تحدد موقفك إمّا إنك تكمل الطريق وتحاول تاني برغم فشل التجربة وإما إنك تمشي وتسيبه لمصيره، انت بس اللي لازم تحدد الحدود بتاعتك وإيه اللي يناسبك عشان تقدر تقرر قرار يساعدك ويساعده ومتفضلوش واقفين محلّك سرّ.
خلي بالك من نفسك: مفيش حد تقدر تغيره في الدنيا غيرك، وانت في رحلتك لعلاج عزيز عليك خليك عزيز على نفسك وخُد بالك من نفسك لإن ده سبيل الوقاية الوحيد من إنك تتشد للطريق ده أو إنك تنهمك في المحاولة وتتعببكدة مش وهتقدر تكمل وتخسر نفسك وتخسر شريك حياتك.
#000042
لو بتحِب شخص بيعاني من الإدمان انت كمان هتعاني بس من القلق والخوف عليه إنه يروح مِنك وهتبقى أمنيتك الوحيدة في الوقت ده إنك تشوفه كويس. تأثير الإدمان على العلاقة لو أتأكدت من إن شريك حياتك أو صديقك أو حد من قرايبك مُدمن فده معناه إن العلاقة هتتأثر عاطفيًا وجسدًيا وماديًا ولإن دي صدمة على [...]
#000043
ظهرت المقالة إزاي تِحمي اللي بتحبهم من الإدمان؟ أولاً على بزرميط.
#000044
لو بتحِب شخص بيعاني من الإدمان انت كمان هتعاني بس من القلق والخوف عليه إنه يروح مِنك وهتبقى أمنيتك الوحيدة في الوقت ده إنك تشوفه كويس.
#000045
تأثير الإدمان على العلاقة
#000046
لو أتأكدت من إن شريك حياتك أو صديقك أو حد من قرايبك مُدمن فده معناه إن العلاقة هتتأثر عاطفيًا وجسدًيا وماديًا ولإن دي صدمة على أي حد فمبتقدرش تنقذ العلاقة بالعكس ده وقتها العلاقة هيبقى ليها مسار تاني مُسمى وهو”الاعتمادية”.
#000047
الاعتمادية في العلاقة هي إنك وانت بتحاول تساعد الإنسان يتخلص من صراعاته بسبب الإدمان هتكون بتسهله الطريق إنه يكمل فيه!، وده لإنك مش بتوجهه للعلاج مثلًا لأ انت بتساعده ازاي يتجاوز مصاعب الأمر مش الأمر نفسه، غير إن كُل ما بتزيد درجة قُربك للشخص المُدمن كُل ما بتحمّل نفسك الذنب أكتر فبتفكر تساعده بإنك تخلصه من المشاكل المادية اللي بقى فيها أو تقوم بشغله وتهتم بدراسته أكتر منه مع إن اللي هو محتاجه منك فعلًا إنك تسخّر طاقتك ومساعدتك دي في تخلُّصه النهائي من الإدمان.
#000048
إزاي تساعد الأشخاص القُريبين منك لو وقعوا في مصيدة الإدمان؟
#000049
لو انت في علاقة وشريك حياتك طلع مُدمن أو اكتشفت إن حد من قرايبك أو صُحابك كدة ولقيت نفسك بتداري عليه وبتخلقله عُذر يبقى انت كدة مش بتساعده للأسف وفيه خطوات لازم تاخدها-برغم صعوبتها- عشان تقدر تساعده بجد:
#000050
متقفش جنبه في كُل مُصيبة بيعملها بسبب إدمانه وتحاول تخلّصه منها، سيبه يواجه نتيجة أفعاله.
متشيلش مسؤليته وخليه مسؤول عن كُل حاجة في حياته كإنك مش موجود.
متستسلمش للشعور بالذنب لإنك مش السبب في تعاطيهم للمُخدرات.
عبّر عن قلقك عليهم طول الوقت.
اقترح عليهم بداية رِحلة العلاج والتعافي.
متنساش نفسك عشان تقدر تكون بصحتك جنبه وقت ما يحتاجك.
#000051
إزاي تلاقي الدعم في رحلتك لمُساعدة اللي حواليك للتخلص من الإدمان؟
#000052
لو مش عارف تبدأ منين وإزاي تساعد اللي حواليك لو اتأكدت من إدمانهم فدلوقتي الموضوع بقى أسهل من الأول لإن ممكن تستعين بكُل سهولة بالخط الساخن لعلاج الإدمان “١٦٠٢٣” ودي خدمة مُتاحة ٢٤ ساعة وطول أيام الإسبوع والخط ده تابِع لصندوق مكافحة وعلاج الإدمان والتعاطي تحت إشراف وزارة التضامن الإجتماعي.
#000053
تعمل إيه لو انت وشريك حياتك مُدمنين؟
#000054
الإعتراف بالإدمان مش عيب لكن العيب إنك تكمل في طريق آخره مسدود، فلو انت بتحارب عشانك وعشان شريك حياتك فدي شجاعة كبيرة محتاجة تتكلل بالعِلاج عشان تنقذ نفسك وتنقذه، وممكن زي ما شديتوا بعض للطريق ده تساعدوا بعض وتروحوا جلسات العلاج سوا، سواء في جلسات التأهيل أو المُستشفيات ورحلتكم سوا هتهون عليكم صعوبة رِحلة التعافي.
#000055
إزاي تساعد شريك حياتك لو بقى مُدمن؟
#000056
فيه ناس كتير بتنفصل عن أزواجها بمُجرد معرفتهم بإدمانهم وده بيدمرهم أكتر، لكن طالما قررت تساعد حبيبك في العلاج فإحنا هنقولك إزاي:
#000057
افتكِر إن الإدمان مكنش اختياره ولا ضعف أخلاقي، إنما هو مرض بيصيب الدماغ.
اعرف إن الإدمان في الأول والآخر مسؤليته فمش هتقدر تكافح مكانه.
ارسمله الطريق وامشي معاه عليه.
شجعه طول الوقت.
دوّر على مُعالج متخصص واستشيره يساعدك في رحلتك معاه للتعافي.
ادعمه دايمًا ولكن متتحملش نتيجة أخطائه بسبب الإدمان أو تشيلها عنه وسيبه يواجه عواقبها.
خليك متفائل لإن الرحلة مش سهلة بس مش مستحيلة وفي الآخر هتقدر توصلوا سوا لبر الأمان.
#000058
مراية الحُب بس إنت تقدر تشوف عيوب العلاقة اللي انت مش طرف فيها بكُل سهولة. بس الوضع بيكون صعب لما يكون صاحبك / صاحبتك هي اللي في العلاقة المؤذية دي، وقتها مبتعرفش تعمل إيه، هل تنبهه وفي الحالة دي ممكن تخسره لو ماخدتش بالك كويس من كلامك؟ ولا تسيبه في العلاقة المؤذية دي؟ وهل هاتقدر [...]
#000059
ظهرت المقالة ازاي تساعد صاحبك لو حسيت إنه في علاقة مؤذية؟ أولاً على بزرميط.
#000060
عشان نساعدك تعرف تنقذ صاحبك من العلاقة الـToxic دي محتاج:
#000061
تتكلم معاه براحة
#000062
اختار وقت تكونوا فيه مع بعض وابدأ كلامك مع صاحبك بتأكيدك على إنك موجود ومش هتسيبه مهما حصل وإنك مبسوط بالصحوبية دي لإنك كسبت صاحب كويس زيه، وهو أصلًا بمجرد ما هيستريح في الكلام ممكن يعبرلك عن قلقه في العلاقة اللي فيها وهنا لازم تستغل الفرصة في إنك تلفت نظره للحاجات اللي هو بس مش شايفها ومن هنا تبدأ تطمنه إنك هتفضل معاه وهتساعده يبدأ من جديد.
#000063
تديله الدعم اللي محتاجه
#000064
متفضلش تتكلم كلام عام وتسيب أصل الموضوع، حاول تركز عالسلبيات اللي انت عايز توصلهاله وياريت تختار الطريقة الصح في ده، يعني بدل ما تقوله في وشه إنه ميتسحقش المعاملة دي وإنه بيظلم نفسه في العلاقة دي وإيه اللي رماه عالمُر وكُل التقطيم ده، ممكن تقوله إن العلاقة الكويسة بيحصل فيها كذا وانت عشان انسان كويس تستحق كذا وهات مِثال على عكس كُل حاجة هو بيواجهها كأنك بتتكلم إزاي تكون العلاقة عشان يقبل منك الكلام ومتجرحهوش.
#000067
محدش بيختار بإيده إنه يتعب نفسه، فمش طبيعي إنك تلومه على ألم هو أصلًا أكتر حد بيعاني منه!، هو أصلًا ممكن من كُتر الضغط اللي بيمر بيه يكون بيلوم نفسه على حاجات معملهاش فمتكونش انت وجلد ذاته وعلاقته التوكسيك عليه.
#000068
افتكر إنه في الآخر قراره
#000069
اوعى تقوله يفركش، انت متعرفش هو متعلق ازاي أو واصل لأنهي درجة من درجات الحُب، غير إنه ممكن يبقى مَريض بمتلازمة ستوكهولم وميكونش مُدرك إنه ضحية اعتداء نفسي وإنه متأيد في العلاقة دي، خليه هو اللي يقرر إذا كان هيقدر ينفصل أو لأ.
#000070
قدمله حلول بديلة
#000071
طالما عايز تساعد صاحبك وتنقذه يبقى لازم تقدمله حل متسيبهوش لزحمة أفكاره من غير دليل يساعده، اعرض عليه إنه يزور أخصائي نفسي مثلًا يساعده ياخد قرار صارم قصاد الأذى اللي بيتعرضله أو اقترح عليه حاجة تناسبه حسب معرفتك بيه،
#000072
لكن في حالة إنه بيتعرض للاستغلال أو الاعتداء بأي شكل اتدخل فورًا وخلي الحلول اللي هتقدمها مقتصرة على إنه يتخلص من العلاقة دي، مع التأكيد على فكرة إنه قراره يكون من نفسه وانت من بعيد بتحاول توصله فكرة الانفصال بكذا طريقة لحد ما يخلص من الأذى ده.
#000073
الوقت اللي هيقرر صاحبك فيه إنه يعترفلك بالأذى اللي بيمر بيه في علاقته، مينفعش تطلب منه يسترسل في الكلام من غير ما تراعي شعوره، خليك عارف انه طالما قرر مرة يعترف أخيرًا بالأذى ده-ودي حاجة مش سهلة عليه- فهو أكيد هيتكلم تاني وتالت، فأحسن حاجة تعملها في الوقت ده انك تسمعه للآخر في كُل مرة لحد ما تقدر تبدأ انت الكلام وتديله النصيحة اللي هو أكيد هيطلبها طالما قرر يشارك حد مأساته.
#000074
الأهم من كُل ده اننا نطمن أصحابنا دايمًا اننا بنحبهم ومعاهم وإن الاختيار الغلط مش نهاية الدنيا، ولو كُل الدنيا اتغيرت معاهم وأذتهم إحنا مش هنعمل كدة وهندعمهم لحد آخر لحظة.
#000075
أي إنسان ممكن يمر بعلاقات معقدة في حياته، حتى الناس اللى على طول بنشوفهم متفائلين ومقبلين على الحياة وارد انهم يختبروا علاقات معقدة في حياتهم، ممكن محدش يحس بالألم النفسي اللى بيمروا بيه، بس ممكن تحس ان حياتهم بقت مش ماشية تمام زى قبل كدة، وخلينا نقول ان في فرق كبير بين العلاقة “المعقدة” والعلاقة [...]
#000076
ظهرت المقالة ٥ حاجات لازم تعملهم عشان تساعد شخص بيعيش علاقة مُعقدة أولاً على بزرميط.
#000077
أي إنسان ممكن يمر بعلاقات معقدة في حياته، حتى الناس اللى على طول بنشوفهم متفائلين ومقبلين على الحياة وارد انهم يختبروا علاقات معقدة في حياتهم، ممكن محدش يحس بالألم النفسي اللى بيمروا بيه، بس ممكن تحس ان حياتهم بقت مش ماشية تمام زى قبل كدة، وخلينا نقول ان في فرق كبير بين العلاقة “المعقدة” والعلاقة “المُهينة”، لأن في العلاقة المُهينة ممكن تحصل إساءة جسدية او عاطفية ودى حاجة مينفعش تعدى عادى او تسامح فيها، لكن العلاقة الصعبة غالبا بتكون علاقة رمادية، يعنى هي علاقة عادية جدا بس في نفس الوقت هي مش علاقة طبيعية صحية وبالتالي بيكون في حالة من عدم الراحة اللى ممكن تأثر على النفسية بشكل كبير، عشان كدة ساعات بيسموا العلاقة المعقدة دي علاقة سامة.
#000078
علامات هتوضحلك ان صاحبك بيعيش علاقة صعبة
#000079
هتحس ان صاحبك ده بينطفى، وبيتحول لشخص أسوأ في كل حاجة.
بيبعد ان الأشخاص والحاجات اللى كانت بتخلية دايما مبسوط وسعيد.
مزاجه ونفسيته بتكون متغيرة جدا، يعنى هيبقى عصبي جدا وسريع الانفعال ومتقلب المزاج وحزين بطريقة مشفتهاش فيه قبل كدة.
ميال أكتر للقلق والاكتئاب والانسحاب بعيد عن التجمعات.
#000080
والعلامات دى بتحصل نتيجة أسباب كتير زى:
#000081
ان الشريك في العلاقة مش مناسب كفاية، مش شرط خالص انه يكون شخص شرير او طبعة صعب.
ان الشريك يكون عنده مشاكل كبيرة زي مثلا الإدمان سواء للكحول او غيرة، وبالتالي بيكون مش قادر يتماشى مع شريكة.
ممكن يكون الشريك مر بطفولة صعبة، ومعندوش فكرة ازاى يتعامل مع شريكة بطريقة كويسة.
وممكن تكون المشكلة أصلا من ناحية صديقك لو كان بيعانى من مشاكل تعلق زيادة بتوصل للتوتر اللي بيعمل خلل في العلاقة.
#000082
وبصرف النظر عن الأسباب انت بيكون اهتمامك هو مساعدة صديقك في أزمته وإنك تخلية يحس بالاحترام والتقدير.
#000083
إزاى تقدر تساعد صاحبك اللى بيعيش علاقة معقدة
#000084
إحساس إنك تلاقى صاحبك او شخص يهمك امرة بيعيش تجربة صعبة مأثرة علية بيكون احساس صعب جدا، وبتكون عاوز تساعده بأي حاجة حتى لو هتتكلم معاة شوية، بس أحيانا بيكون هو مش متقبل أي كلام او مش عاوز يسمع أي تعليق من حد، عموما العلاقات بيكون فيها ابعاد معقدة شوية صعب تتناقش فيها، بس احنا هنقولك على نقط أساسية تقدر تتكلم فيها مع صاحبك لو حسيت انه بيعاني في علاقة صعبة من غير ما يضايق منك.
#000085
لازم تكون عارف اننا كلنا بشر مش كاملين، وكلنا بنغلط ومش من حقنا نحكم على بعض، كمان المشاعر وتجارب “الحب” كتير بتحصل فيها حاجات مش منطقية، وممكن الشخص اللى انت بتحكم علية يكون غلطان من وجهة نظرك، بس انت كمان اكيد مريت بتجارب تشبه التجربة دي وكنت فيها غلطان برضة بس مكنتش مستحمل ان حد ينتقد تصرفاتك، عشان كدة بنقولك اهدى شوية وكفاية احكام قاسية على اللي قدامك.
#000087
كتير بنكون عاوزين نحمي الناس اللي بيهمنا امرهم ونبعدهم عن أي حاجة ممكن تضايقهم، بس ده مش دايما صح عشان هما بيكونوا محتاجين نسيبهم يغلطوا ويتعلموا من اخطائهم، أكيد دة بيكون صعب علينا بس ده حقهم انهم يعيشوا حياتهم بطريقتهم، يعنى لو فعلا كنت بتهتم بشخص وبتحبة احترم قراراته وأديله الفرصة يعيش حياته بطريقته حتى لو كنت مش متفق معاة.
#000089
عبر عن مخاوفك وافكارك بطريقة لطيفة، متخليش اللي قدامك يحس إنك بتهاجمة، أتكلم بصدق عن مخاوفك وآرائك وملاحظاتك من غير مبالغة، ومن غير فرض مشاعرك على العلاقة، حاول تخلى المناقشة بينكم تكون منطقية ومعتمدة على حقائق، خلى بالك كتر الكلام مالوش لازمة، المناقشة مرة واحدة كافية جدا، اكتر من كدة ممكن صاحبك يزهق وينفر من نصيحتك أصلا، أهم حاجة خليك فاكر اوعى تكون مهاجم لأن ده بيخلى صاحبك في موقف دفاعي وممكن يخليه يتمسك بالعلاقة الصعبة اللي هو فيها أكثر.
#000091
متاخدش جنب وتبعد
#000092
ممكن في البداية تحس إنك عاوز تبعد عن صاحبك لمجرد إنك مش عاجبك شريك حياته او مش مرتاحلة، بس اوعى تعمل كدة، بالعكس حاول تتقبله على قد ما تقدر، لأن لو فعلا علاقتك بصاحبك تهمك لازم الصداقة اللى بينكم تكون هي الأولوية بصرف النظر عن عدم تقبلك لشريك حياته، وخلى بالك ان ممكن علاقة صاحبك مع شريك حياته تنتهي في أي وقت لكن صداقتك انت وهو هي اللي تدوم لآخر العمر.
#000093
لو صاحبك رجعلك مجروح او قلبة مكسور وبيشكيلك من اللي حصله، اوعى تقوله “ما هو ده اللي انا حذرتك منة” ولا “لو كنت سمعت كلامي مكنش حصلك كدة” ده مش وقت تأنيب ولا تبكيت، بالعكس لازم تسمعه وتحتويه من غير أي احكام قاسية، انت أكيد هتكون غضبان من اللي حصلة، بس هو محتاج منك دلوقتى انك تسمعه وتديله الحب والاحتواء اللي هو محتاجهم، ولو حسيت ان صاحبك تعبان لسة ممكن تقترح بطريقة كويسة انه يلجأ لأخصائي نفسى يقدر يساعده ويوصله لأساس المشكلة، أهم حاجة تختار الوقت الصح والطريقة المناسبة، والأهم من كل ده انك توصل لصاحبك ان حبك لية غير مشروط ومش ممكن يتأثر بأي أخطاء هو عملها لأن ده هو الحب الحقيقي الغير المشروط.
#000095
إنك تعرف إزاي تساعد شخص عنده اضطراب نوبات الهلع مش شئ سهل، وانت بتحاول تقدم لصاحبك الدعم والتشجيع أنه يشوف دكتور متخصص، لازم برضو تاخد بالك من نفسك. المقال دا هيساعدك لو: كان عندك صديق مصاب باضطراب نوبات الهلع. عايز تعرف إزاي تساعد شخص اصابته نوبة هلع وانت موجود. عايز توازن ما بين مساعدة صاحبك [...]
#000096
ظهرت المقالة ازاي تساعد صاحبك اللي بيجيله نوبات الهلع؟ أولاً على بزرميط.
#000097
إنك تعرف إزاي تساعد شخص عنده اضطراب نوبات الهلع مش شئ سهل، وانت بتحاول تقدم لصاحبك الدعم والتشجيع أنه يشوف دكتور متخصص، لازم برضو تاخد بالك من نفسك.
#000098
المقال دا هيساعدك لو:
#000099
كان عندك صديق مصاب باضطراب نوبات الهلع.
عايز تعرف إزاي تساعد شخص اصابته نوبة هلع وانت موجود.
عايز توازن ما بين مساعدة صاحبك المصاب وبين انك تاخد بالك من نفسك.
#000100
ازاي تساعد شخص بيتعرض لنوبة هلع؟
#000101
نوبات الهلع كتير بتيجي فجأة وبدون أي تحذير أو إشارة، حاول تعرف ايه هي نوبات الهلع عشان تقدر تتعرف عليها لما تصيب شخص وحاول تاخد فكرة ازاي تساعد صاحبك لما يتعرضلها.
#000102
دي شوية نصايح عشان تعرف ازاي تتعامل مع شخص بيعاني من نوبات الهلع:
#000103
كلم صاحبك بهدوء وحاول تفضل محايد في ردود فعلك، لأن الشخص المصاب عادة مبياخدش باله لأنه دلوقتي في وسط خناقة مع أعراض نوبة الهلع دا غير ضغطها النفسي عليه، فا متاخدش تصرفاته معاك بشكل شخصي لأنه مش على طبيعته.
#000104
اسال ازاي تقدر تساعده؟
#000105
احسن طريقة هو انك تسال صاحبك لو اتعرض لنوبة هلع قبل كده ولو عنده اساله: ممكن اساعدك ازاي؟ معظم الناس المصابة بنوبات الذعر أو القلق بيفضلوا طرق المسايرة ( بمعنى إنك تجاريهم وتفضل معاهم لحد ما النوبة تعدي).
#000106
خليك عارف إن الاحداث اللي بتحصل خلال نوبة الهلع صاحبك مش هيفتكر منها حاجة لما يفوق، عشان كده برضو لازم تسأله ممكن تعمله ايه لو اتعرض لنوبة هلع وانت معاه.
#000107
انك تكون جمب شخص مذعور وبيتعرض لنوبة هلع اكيد صوتك هيساعده لكن حاول تتجنب تكرار كلمة “متقلقش”، احنا عارفين نيتك خير بس كلمتك دي مش هتساعد دلوقتي، ركز على افعالك زي إنك تجرب الاقتراحات دي:
#000109
فكر صاحبك بأنه ياخد نفس بطئ وعميق او حتي اتنفس معاه بنفس الرتم، ودا هيساعد اكتر لأنه هيقلد تصرفاتك.
اساله يعد من 100 عكسيا وببطء.
حاول تخليه يسترخي سواء يقعد أو يفرد جسمه على كنبه أو سرير أو حتى على الأرض.
اساله على خمس حاجات يقدر يشوفها أو يسسمعها أو يشمها أو حاسس بيها.
طمنه أنها نوبة هلع وخلال دقايق هتعدي.
لو الأعراض بقت أسوأ ونوبة الهلع معدتش خلال٢٠-٣٠ دقيقة اتصل بالإسعاف رقمهم ١٢٣.
#000110
الناس اللي بيجيلها نوبة هلع عادةً ما بيكون صعب عليهم يشاركوا تجربتهم، لأنهم بيحسوا بأنهم بيتم تقييمهم والحكم عليهم أو بيحسوا ان كلامهم مش متاخد بجدية! حاول تتعاطف معاهم وتكون مدرك إنك مش طول الوقت هتبقى فاهم هما بيمروا بإيه، خلال نوبات الهلع لو كله عادي وتمام بالنسبالك، للأسف هو خطر حقيقي بالنسبة لصاحبك عشان كده تجنب كلام زي “ما تهدا؟” أو “مالك؟”.
#000112
ازاي تحافظ على صحتك النفسية وانت بتساعد شخص عنده هلع؟
#000113
مساعدة شخص مصاب باضطراب نوبات الهلع شيء نبيل أكيد لكنه متعب، اتأكد انك تاخد بالك من نفسك، دي اقتراحاتنا عشان تحافظ على سلامتك انت النفسية:
#000114
حط حدود واضحة بخصوص قد ايه هتقدر تساعد صاحبك، مثلا فهمه إنك هتكون موجود وقت ما يحتاجك أو لو عايز يتكلم معاك، ما عدا لو كان عندك محاضرة أو شغل مش هتقدر تكون متاح.
حافظ على كل انشطتك الاجتماعية واللي بتحب تعمله، خصوصا لو مساعدة صاحبك بدأ يحبطك نفسيا.
لو دعمك لصاحبك بدأ يسببلك خساير عاطفية، لازم وقتها تكلم شخص بتثق فيه عن اللي انت حاسه.
خد في اعتبارك تكلم أخصائي نفسي لو حسيت بإرهاق شديد.
#000115
نوبات الهلع أو البانيك أتاك: إيه هي وإزاي تتعامل معاها
#000118
هي نوبة هلع ولا أعراض كورونا (Covid-19)؟
#000119
نوبات الذعر والقلق فى الجامعة – تجربة شخصية
#000120
الموضوع بيكون فعلا صعب لما تلاقى شخص يهمك بيعانى من القلق أونوبات الهلع، بس فى حاجات تقدر تساعد بيها، وهنقولك على شوية نصائح ممكن تساعدك. متضغطش عليهم: متضغطش على صاحبك او أى شخص من افراد اسرتك انه يعمل حاجة هو حاسس انه مش مرتاح ليها، مهم جدا انك تكون صبور، وتستجيب لرغبتة وتمشى الامور بوتيرة [...]
#000121
ظهرت المقالة ازاى تساعد شخص يتغلب على نوبات الهلع؟ أولاً على بزرميط.
#000122
الموضوع بيكون فعلا صعب لما تلاقى شخص يهمك بيعانى من القلق أونوبات الهلع، بس فى حاجات تقدر تساعد بيها، وهنقولك على شوية نصائح ممكن تساعدك.
#000123
متضغطش على صاحبك او أى شخص من افراد اسرتك انه يعمل حاجة هو حاسس انه مش مرتاح ليها، مهم جدا انك تكون صبور، وتستجيب لرغبتة وتمشى الامور بوتيرة مناسبة ليه، مفهوم انك بتكون عاوز تساعده لمواجهة مخاوفه وانه يلاقى حلول عملية لمشاكله، بس فعلا احساس الشخص انة مجبر على موقف معين هو مش مستعد ليه بيكون صعب جدا، مجرد احساس الاجبار دة ممكن يقلق أكتر، وخليك فاكر ان عدم القدرة على السيطرة على القلق هو جزء من القلق نفسة، محدش بيختار انة يعيش قلقان، الشخص اللى بيعانى من نوبه الهلع بيكون محتاج يحس بالهدوء والقبول أكثر من حاجتة لأى كلام منطقى او عقلانى.
#000124
أعرف معلومات اكتر عن القلق عشان تقدر تساعدهم يتخطوا القلق ونوبات الهلع.
أسأل عن تجاربهم، اعرف ازاى القلق بيأثر على حياتهم اليومية، واية اللى بيقلل او بيزود القلق عندهم، انصاتك لتجاربهم هيساعدك تعرف هما بيحسوا بأية وهيخليك تتعاطف معاهم.
خليك حنون، ومتصدرش أحكام قولهم ان القلق هيعدى، وانك موجود جنبهم.
#000125
أسأله ازاى ممكن تساعد
#000126
صاحبك او أى شخص فى اسرتك عارف انك ممكن تساعدة فى المواقف الصعبة اوتتكلم معاه بهدوء او تعمل معاه تمارين التنفس، بس سؤالك عن طريقة المساعدة اللى الشخص بيفضلها هيخليك تقدر تدعمه بشكل احسن عشان يتحكم فى نفسه وقت القلق، مجرد احساس الشخص ان فى حد موجود جنبة عارف يساعدة ازاى لو مر بنوبة قلق او زعر دة بيزود عنده احساس الامان والهدوء.
#000127
ادعمه عشان يلاقي المساعدة الصح
#000128
لو لقيت حد من اصحابك او من افراد اسرتك بيعانى من القلق لدرجة ان القلق دة بقى مشكلة فى حياتة، ممكن تشجعة يطلب العلاج عن طريق استشارة دكتور عام او معالج نفسى، كمان ممكن:
#000129
تساعدهم فى حجز ميعاد مع الدكتور، لوكانوا خايفين يخرجوا من البيت، وممكن تقترح عليهم انهم يتصلوا بالدكتور العام عشان يحددلهم هما محتاجين لزيارات منزلية ولا استشارات تليفونية، ممكن تدعمهم كمان فى مواعيد زيارة الدكتور وتعرض عليهم انك توصلهم للدكتور وتنتظرهم فى غرفة الانتظار، ممكن كمان تساعدهم فى طلب المساعدة من الطبيب المعالج.
وتقدر كمان توفر ليهم خيارات مختلفة للدعم زى الخدمات المجتمعية او مجموعات الدعم.
#000130
إوعى تنسى تهتم بنفسك الأول
#000131
أكيد ممكن تحس بالتعب والارهاق من مساعدتك لشخص بيعانى من مشكلة نفسية، بس مهم جدا انك متنساش تخلى بالك من صحتك النفسية عشان يكون عندك الطاقة والوقت والمساحة اللى محتاجها لمساعدة شخص تانى.
#000132
خلى دايما فى حدود للمساعدة،لانك لوتعبت مش هتقدر تساعد نفسك ولا تساعد غيرك، اعرف حدود قدرتك على المساعدة ومتحاولش تتخطاها.
شارك دورك فى رعاية الشخص مع ناس تانية لو تقدر، غالبا بتكون رعاية اى شخص اسهل لو كان معاك حد تانى بيساعدك.
واتكلم دايما عن اللى انت حاسس بيه، بس طبعا اتكلم بحذر ومتقولش اى معلومات خاصة بالشخص اللى انت بتساعدة، ودة هيخليك أنت كمان تحس بدعم كبير.
ابحث عن حد يدعمك انت كمان، وفى منظمات كتيرة تقدر تقوم بالمهمة دى، وفى علاجات ومجموعات دعم ممكن تساعدك.
#000133
مساعدة شخص بيعانى من نوبة هلع
#000134
احنا عارفين انك لازم تكون خايف لو شخص يهمك أمرة اتعرض لنوبة هلع، خاصة لو حصلتلة النوبة دى بشكل مفاجىء وبدون سابق انذار، بس انت تقدر تساعدة لوعملت الحاجات دى:
#000135
أوعى تخلى شخص بيعانى من نوبة هلع يتنفس جوا كيس من الورق، دة غير آمن تماما وممكن يكون خطر على حياته.
#000137
أكيد في أنواع كتير من الشخصيات ومحدش بيفكر أو بيتصرف زى التانى. بدل ما تحاول أنك تغير الناس، اتعلم أنك تتقبل الاختلافات وتعمل توازن لو أنت لازم تتعامل معاهم، وعلشان تعرف تتعامل مع الشخصية النرجسية، اتعلم أنك تتفهم وتحتوى الاختلافات. 1- متحاوش أنك تغير الشخص النرجسى. ركز على احتياجاتك الخاصة وحاول تفهم أن النرجسيين غير [...]
#000138
ظهرت المقالة ازاى تتعامل مع الشخصية النرجسية؟ أولاً على بزرميط.
#000139
أكيد في أنواع كتير من الشخصيات ومحدش بيفكر أو بيتصرف زى التانى. بدل ما تحاول أنك تغير الناس، اتعلم أنك تتقبل الاختلافات وتعمل توازن لو أنت لازم تتعامل معاهم، وعلشان تعرف تتعامل مع الشخصية النرجسية، اتعلم أنك تتفهم وتحتوى الاختلافات.
#000140
1- متحاوش أنك تغير الشخص النرجسى. ركز على احتياجاتك الخاصة وحاول تفهم أن النرجسيين غير قابلين للتغيير، من المهم ليك أنك تشوف مين هما فعلا، مش اللى أنت عايزهم يكونوا. ركز على إحساسك، وعلى أنت عايز تكون ايه. اتفهم حقيقة أن في أنواع وأنماط مختلفة من الشخصيات وأن الحاجة الوحيدة اللى ممكن تسيطر عليها هي مواقفك وردود أفعالك وإحساسك تجاههم.
#000141
2- اعرف أن النرجسية بتيجى بس من انعدام الأمان. وأنهم معرضيين للخطر في أعماقهم لأنهم بيحسوا بالتهديد، وبيسألو نفسهم دايما هل هي دى الطريقة اللى هتخليهم يحسوا أنهم أحسن. لما تعرف وتستوعب أن تصرفات الشخصية النرجسية ملهاش سبب شخصى ليه علاقة بيك، لكن نابعة من انعدام الأمان، هتعرف أن أوقات هما بس بيكونوا محتاجين للإحساس بالطمأنينة. وده مهم جدا لو بتتعامل بشكل قريب جدا مع شخص نرجسى، سواء في الشغل أو في أسرتك. إحساسه بالاطمئنان هيخليه أهدى بكتير وهيقلل حدة النرجسية.
#000142
3 – اسأل الشخص النرجسى عن الناس هتفكر فيه ازاى مش ازاى هيحسوا بيه. لأن النرجسيين مش بيحسوا بالذنب، لكن بيهتموا بتفكير الناس فيهم بشكل عميق جدا. لو أنت في وضع تقديم المشورة أو النصيحة، اسأله الناس هتفكر ازاى. النرجسيين مش أغبياء، لكن في حاجات، زى مشاعر الناس وإحساسهم، نادرا ما بيحطوها في اعتبارهم. خلى كلامك معاهم يكون على الأفكار مش على المشاعر. و أنت بتشتغل مع شخص نرجسى، ركز على الحقايق والأفكار، مش على المشاعر.
#000143
4 – متستناش الموافقة من الأشخاص النرجسيين. أنت مش زى ما هو بيقول، متخليش لعبة اللوم تقلل من احترامك لنفسك، ومتتجادلش معاهم علشان تدافع عن نفسك. ومتحاولش كمان أنك تتناقش معاه علشان تثبتله غلطه، لأنه ببساطة عمره ما هيشوف نفسه غلطان، ومن المرجح أن الموضوع هيزيد سوء لما يختلف معاك بطريقة مش كويسة.
#000144
5 – اعرف قيمة نفسك، وابعد عن النرجسيين. لازم أي علاقة تكون صحية من الجانبين، ويكون فيها احترام متبادل وبتقوم على فكرة الأخذ والعطاء. أي علاقة مع شخص نرجسى، من المرجح أنها تكون العكس لأن النرجسى بيدور على سعادته فقط وعايز يحصل على الدعم باستمرار. فالأكيد أنها مش بتكون علاقة صحية.
#000145
6 – حط حدود دايما وحافظ عليها. الشخص النرجسى لما بيشوف أنك بتبدأ تستعيد السيطرة على حياتك، بيحاول أنه يختبر حدودك، ودى غريزة عنده. خليك مستعد أنك تعمل حدود واضحة ميقدرش يقرب منها، ويكون عندك كل الإجراءات في عقلك. يعنى مثلا، لو قررت أنك تبطل تتواصل معاهم، من المرجح أنهم هيحاولوا بكل الطرق يكلموك. خليك شجاع بما فيه الكفاية أنك تحافظ على الحدود اللى أنت عملتها.
#000146
7 – اتعلم امتى تنسحب. لما الشخص النرجسى يبدأ يحاول أنه يوترك ويخليك مش مرتاح، يبقى ده الوقت أنك تقدر نفسك وقيمتك بأنك تنسحب.
#000147
8 – لو أنت بتحب شخص نرجسى، لازم تفكر جديا في أنك تنهى العلاقة وتعيش حياة أفضل. لو كان الشخص النرجسى واحد من أفراد أسرتك، ومينفعش أنك تكون قاسى معاه، حاول أنك تعمل مسافة بينك وبينه.
#000148